Diari Oficial de la Generalitat Valenciana


Sumari del DOGV 5297, del 07-07-2006 (2006/7810)

Notificació a Rosa América Auhing Castro de la sentència dictada en les actuacions de la separació contenciosa número 326/2003.
-------------------------------------------------------------------------------------------------------------------------------

### Dades del document

Número de DOGV
:   5297

Data del DOGV
:   07-07-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/7810


Organisme emissor
:   Jutjat de Primera Instància Número 3 de Torrent

Tipus de document
:   Edicte

Notificació a Rosa América Auhing Castro de la sentència dictada en les actuacions de la separació contenciosa número 326/2003. [2006/Q7810]  
Procediment: assumpte civil 326/2003  
Juí: separació contenciosa 326/2003  
Part demandant: José Riquelme Barragán Salazar  
Part demandada: Rosa América Auhing Castro  
En el juí a què es fa referència s'ha dictat la sentència de data 15 de novembre de 2005, que té l'encapçalament i la decisió que es diuen així:  
«Sentència  
Torrent, 15 de novembre de 2005  
David Gericó Sobrevela, magistrat jutge del Jutjat de Primera Instància i Instrucció número 3 de Torrent i partit, ha vist les presents actuacions de juí de divorci seguides en este jutjat amb el número 326/2003 a instància de José Riquelme Barragán Salazar, representat pel procurador Alfonso Francisco López Loma i defés per la lletrada María Dolores Folgado Romeu, contra Rosa América Auhing Castro, en situació legal de rebel·lia, sent-ne part el ministeri fiscal.  
Decisió  
Que, amb l'estimació de la demanda interposada pel procurador Alfonso Francisco López Loma, declare dissolt per divorci el matrimoni format per Rosa América Auhing Castro i José Riquelme Barragán Salazar, amb els efectes legals inherents a esta declaració. Les mesures que han de regir són les següents:  
Primera. S'atribuïx l'ús i gaudi del domicili conjugal i l'aixovar domèstic a José Riquelme Barragán. Rosa América Auhing Castro, que haurà d'abandonar el domicili si no ho ha fet ja, podrà retirar, amb inventari previ, els béns d'ús particular o necessaris per a les seues activitats comercials, professionals o laborals.  
Segona. S'atribuïx al pare la guarda i custòdia dels fills menors.  
Tercera. S'atribuïx a la mare el règim de visites que consistix a poder-se comunicar amb els fills menors un dia a la setmana, dissabte o diumenge, des de les deu del matí fins a les huit de la vesprada. Li correspon al pare elegir els mesos parells i a la mare els senars.  
Quarta. Rosa América Auhing Castro haurà de pagar en concepte de contribució a les càrregues del matrimoni i aliments la quantitat de dos-cents euros mensuals dins dels cinc primers dies de cada mes, actualitzable anualment d'acord amb els índexs de preus al consum publicats per l'Institut Nacional d'Estadística o el que legalment el substituïsca, que es pagaran al compte que indique el senyor Riquelme.  
I tot això sense declaració sobre costes.  
Una vegada ferma esta declaració, comuniqueu-la a l'encarregat del Registre Civil on conste inscrit el matrimoni dels subjectes d'este plet.  
Contra la present resolució s'hi pot interposar un recurs d'apel·lació, que s'haurà de preparar davant este jutjat en el termini de cinc dies, i del qual serà sabedora, si escau, l'Audiència Provincial de València.  
Esta és la meua sentència, jutjant definitivament en primera instància, que pronuncie, mane i firme».  
Atés el desconeixement de l'actual domicili o residència de la part demandada, mitjançant la provisió de data de hui, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte per a portar a efecte la diligència de notificació de sentència de la demandada en situació de rebel·lia, Rosa América Auhing Castro.  
Torrent, 14 de juny de 2006.. La secretària judicial: Mónica Rubio Solanes.